On riiklik püha. Töörahva püha või mis. Vene ajal oli 2. mai ka vaba. Mida sellega tähistati, ei mäletagi enam. Vist sõja lõppu Euroopas. Siis oli veel punane püha  9. mai, kurikuulus võidupüha. Riiklikke pühi on üldse vähemaks jäänud ehk siis vabade päevadega meie riigis koonerdatakse.    Linn, kus ma praegu olen, on vaikne ja välja surnud. Ei kuulnud öösel ka mingit melu (ma pole oma kodus). Võib-olla on põhjuseks üleriigiline alkoholikeeld ja ka külm ilm?  Kuidas küll rahvas pidutses ilma viinata? Pooldan alkoholipoliitika karmistamist. Alkohol ei pea olema iga kell kättesaadav. Kas niisama ei saa lõbus olla?    Lugesin delfi uudiseid ja  blogisid. Tundub küll, et elu Eestimaal hakkab rahunema. Kõik kaasmaalased pole küll ühte meelt, aga nii on see alati olnud. Rahustab see, et mõistlik ja tasakaalukas suhtumine on ülekaalus.